
JUDEȚUL IAȘI
CONSILIUL LOCAL AL COMUNEI  GOLĂIEȘTI


HOTĂRÂREA NR. 58
[bookmark: _Hlk178158326]privind înregistrarea Comunei Golăiești în Sistemul Național Electronic de Plată (SNEP) online a taxelor și impozitelor utilizând cardul bancar, și implicit înrolarea în sistemul „Ghișeul.ro” și stabilirea modului în care este suportat comisionul bancar

Consiliul local al comunei Golăiești, Județul Iași, întrunit in ședința extraordinară din data de 20.08.2025;
Analizând temeiurile juridice, respectiv:
· Art. 3, art. 5 alin. (1), Art. 10 din Hotărârea nr. 1235/2010 privind Sistemul național electronic de plată online, cu modificările și completările ulterioare; 
· Decizia nr. 34/25.01.2021 pentru aprobarea Normele metodologice de aplicare a Hotărârii Guvernului nr.1235/2010 privind Sistemul național electronic de plată online;
· Art. 7 alin. (13) din Legea 52/2003 privind transparența decizională în administrația publică, republicată, cu modificările și completările ulterioare.
Ținând cont de :
· Referatul de aprobare al primarului comunei Golăiești referitor la Proiectul de hotărâre privind înregistrarea Primăriei Comunei Golăiești în Sistemul Național Electronic de Plată (SNEP) online a taxelor și impozitelor utilizând cardul bancar, și implicit înrolarea în sistemul „Ghișeul.ro” și stabilirea modului în care este suportat comisionul bancar;             
· Raportul de specialitate al compartimentului impozite si taxe locale privind înregistrarea Primăriei Comunei Golăiești în Sistemul Național Electronic de Plată (SNEP) online a taxelor și impozitelor utilizând cardul bancar, și implicit înrolarea în sistemul „Ghișeul.ro” și stabilirea modului în care este suportat comisionul bancar;
· Avizul comisiilor de specialitate ale Consiliului Local al comunei Golăiești.
În conformitate cu prevederilor art.129 alin.(1), alin.(2), lit. d), alin.(7), lit. s), alin. (14), art. 139 alin. (3) lit. a), precum şi art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare:

HOTĂRĂȘTE:
Art.1. Se aprobă înregistrarea unității administrativ – teritoriale Comuna Golăiești în Sistemul Național Electronic de Plată online a taxelor și impozitelor utilizând cardul bancar, și implicit înrolarea în sistemul „Ghișeul.ro” și implicit înrolarea în sistemul „Ghișeul.ro” și stabilirea modului în care este suportat comisionul bancar.
 Art.2. Comisionul bancar perceput pentru plățile efectuate prin sistemul „Ghișeul.ro” aferent taxelor, impozitelor și a altor venituri ale bugetului local, utilizând cardul bancar vor fi suportate după cum urmează: 
a) plătitor (contribuabil), pentru comisioanele aferente serviciilor de plată percepute de către furnizorul său de servicii de plată; 
b) beneficiarul plății (Primăria Comunei Golăiești) din bugetul local al Comunei Golăiești pentru comisioanele aferente serviciilor de plată percepute de către furnizorul său de servicii. 
Art.3. Se mandatează Primarul comunei Golăiești, domnul Manoliu Costel, pentru efectuarea demersurilor necesare în vederea selectării și contractării unui furnizor de servicii de acceptare a plăților electronice, în conformitate cu prevederile legale în vigoare. 
Art.4. Se aprobă plata online precum și plata la casieria instituției a taxelor și impozitelor locale prin utilizarea cardului bancar, prin intermediul mijloacelor electronice de plată.
Art.5. Primarul comunei Golăiești, prin Compartimentul financiar-contabil, impozite și taxe locale va asigura ducerea la îndeplinire a prezentei hotărâri.
Art.6. Prezenta hotărâre poate fi contestată de cei interesați la instanța competentă, în termenul prevăzut de lege.
Art.7. Secretarul unității administrativ teritoriale va comunica copie după prezenta Hotărâre compartimentului economico-financiar, impozite si taxe locale, primarului comunei Golăiești, precum si Instituției Prefectului Județului Iași.

Dată astăzi, 20.08.2025
                                                                                                                        CONTRASEMNEAZĂ,
[bookmark: _Hlk101186134]PREȘEDINTE DE ȘEDINȚĂ,                  SECRETAR GENERAL AL COMUNEI,      BÂZDÂGĂ VASILE                                            Delegat, Jr. MICU ELENA ALEXANDRA

